
Nr. 1929/19.01.2026
REFERAT DE APROBARE

la proiectul de hotărâre  privind acordarea dreptului de uz și de servitute în favoarea  operatorului Distribuție Energie Electrică România S.A (DEER) – Sucursala Cluj-Napoca  asupra unui imobil aflat în domeniul public al Județului Cluj 
	Secțiunea 1 - Motivul adoptării actului administrativ: 

	1. Descrierea situației actuale:

	1.1. Cerinţe care reclamă necesitatea actului administrativ:

	Prin Hotărârea Consiliului Judeţean Cluj nr. 30 din 16 februarie 2005 privind aprobarea delegării directe a Serviciului de alimentare cu apă şi de canalizare către S.C. Compania de Apă Someş S.A, s-a aprobat contractul de delegare directă a serviciului public de alimentare cu apă şi de canalizare în favoarea concesionarului S.C. Compania de Apă Someş S.A. 

În anul 2024, Compania de Apă Someș S.A. a inițiat demersurile necesare pentru obținerea sporului de putere în alimentare cu energie electrică a două locuri de consum și producere a energiei electrice (prosumator) la Captația E1 și SP (n.n. stația de pompare) Mănăștur, amplasate pe un imobil – teren în suprafață de 202.471 mp., situat în municipiul Cluj-Napoca, Calea Florești, nr. 66, județul Cluj, înscris în CF nr. 334480 Cluj-Napoca, nr. cad. 334480. Terenul se află situat în extravilanul Municipiului Cluj-Napoca, și face parte din domeniul public al Județului Cluj, fiind concesionat către  S.C. Compania de Apă Someş S.A., în baza contractului mai sus-menționat, așa cum a fost modificat și completat ulterior.

	1.2. Cerinţe care reclamă oportunitatea actului administrativ:

	Prin adresa Companiei de Apă Someș S.A. nr. 41389/DG TP/19.12..2025, înregistrată la Consiliului Judeţean Cluj sub nr. 55661/23.12.2025, se precizează următoarele:
            În scopul obținerii unui spor de putere și producere a energiei electrice la două locuri de consum - Captația E1 și SP Mănăștur ( amplasate în extravilanul Municipiului Cluj-Napoca, pe terenul identificat în CF nr. 334480 Cluj-Napoca, aflat în domeniul public al Județului Cluj, concesionat Companiei de Apă Someș S.A.), Compania de Apă Someș S.A. a demarat lucrările necesare, obținând de la operatorul rețelei de distribuție a energiei electrice ( Distribuție Energie Electrică România – DEER),  Avizele Tehnice de Racordare (ATR)  nr. 6010250507358/23.05.2025 și nr. 6010250507363/27.05.2025.
           Conform pct. 3 lit. c' – Lucrări pentru realizarea instalației de utilizare din ambele ATR -uri, ” Beneficiarul va acorda prin act notarial dreptul de acces necondiționat al operatorului de distribuție (DEER SA- Sucursala Cluj-Napoca) la grupul de măsură pe toată durata de viață a instalațiilor sus-menționate și pentru acces în vederea dezvoltării ulterioare de noi instalații.”
          Având în vedere faptul că în cuprinsul contractului de delegare directă (n.n. prin concesiune) nu sunt cuprinse clauze referitoare la posibilitatea concesionarului de a acorda dreptul de uz și servitute asupra imobilelor concesionate, aceste drepturi pot fi constituite doar de către proprietarul acelor imobile.

           În acest sens context este  necesar, adoptarea unei hotărâri de către Consiliu  Județean Cluj, prin care,  în calitatea acestuia de  administrator al bunurilor care fac parte din domeniul public sau privat al Județului Cluj, își exprimă acordul privind constituirea unui drept de uz și de servitute asupra terenului înscris în CF nr. 334480 Cluj-Napoca, nr. cad. 334480, aflat în domeniul public al UAT Județul Cluj, concesionat Companiei de Apă Someș S.A.,în favoarea operatorului Distribuție Energie Electrică România S.A (DEER) – Sucursala Cluj-Napoca, pe toată durata existenței instalațiilor.   
Având în vedere faptul că imobilul asupra căruia se constituie dreptul de uz și de servitute se află situat în zonă de protecție cu regim sever, este necesar ca operatorul de distribuție să respecte dispozițiile legale și reglementările specifice referitoare la regimul de exploatare a zonelor de protecție sanitară cu regim sever.


	2. Schimbări preconizate: 

	Realizarea investiției vizează acțiuni destinate consumului propriu de energie la nivelul infrastructurii de apă și/sau apă uzată și va contribui la obținerea unui spor de putere și producere a energiei electrice la două locuri de consum, respectiv Captația E1 și SP Mănăștur, amplasate în extravilanul Municipiului Cluj-Napoca, Calea Florești, nr. 66, în scopul reducerii cheltuielilor, creșterii eficienței energetice și îmbunătățirii parametrilor tehnici ai serviciilor furnizate de Compania de Apă Someș SA.. 

	Secțiunea a 2-a - Impactul socio-economic: 

	Nu este cazul  

	Secțiunea a 3-a - Impactul financiar asupra bugetului judeţului pe termen scurt(an curent)/lung: 

	Nu este cazul  

	Secțiunea a  4-a - Activități de informare publică și consultare privind elaborarea și implementarea actului administrativ: 

	Nu este cazul

	Secțiunea a 5-a - Efectele actului administrativ asupra actelor administrative în vigoare și măsuri de implementare: 

	Hotărârea nu produce efecte asupra altor acte administrative în vigoare, iar pentru implementarea acesteia se va formula de către Președintele Consiliului Județean Cluj/Vicepreședintele Consiliului Județean Cluj – dl. Florin Radu Rațiu, o declarație pe propria răspundere, în formă autentică, prin care se declară acordul privind  constituirea în favoarea operatorului Distribuție Energie Electrică România S.A (DEER) – Sucursala Cluj-Napoca, pe toată durata existenței instalațiilor, a unui drept de uz și de servitute asupra terenului înscris în CF nr. 334480 Cluj-Napoca, nr. cad. 334480. 

	Secțiunea a 6-a - Anexe la referatul de aprobare: 

	-adresa Companiei de Apă Someș S.A. nr. 41389/DG TP/19.12.2025, înregistrată la Consiliul Județean Cluj cu nr. 55661/23.12.2025 și documentația aferentă, 


INIȚIATOR,

PREŞEDINTE,
Alin Tișe
P R O I E C T  D E  H O T Ă R Â R E

privind acordarea dreptului de uz și de servitute în favoarea  operatorului Distribuție Energie Electrică România S.A (DEER) – Sucursala Cluj-Napoca  asupra unui imobil aflat în domeniul public al Județului Cluj
Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ______ din _________  privind, acordarea dreptului de uz și de servitute în favoarea  operatorului Distribuție Energie Electrică România S.A (DEER) – Sucursala Cluj-Napoca  asupra unui imobil aflat în domeniul public al Județului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 1929/19.01.2026; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 1930/19.01.2026 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu  modificările și completările ulterioare;
Ținând cont de:

· Hotărârea Consiliului Judeţean Cluj nr. 30/2005 privind aprobarea delegării directe a  serviciului de alimentare cu apă şi de canalizare către S.C. Compania de Apă Someş S.A 

· Hotărârea Consiliului Judeţean Cluj nr. 249/2007 privind aprobarea modificării Contractului  de  delegare a gestiunii Serviciului de alimentare cu apă şi de canalizare către S.C. Compania de Apă Someş S.A., prin Act adiţional
· adresa Companiei de Apă Someș S.A. nr. 41389/DG TP/19.12.2025, înregistrată la Consiliul Județean Cluj cu nr. 55661/23.12.2025;
Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

· art. 173 alin. (1) lit. c), alin. (4) lit.a), art. 287 lit. b), art. 300 alin. (1) lit. g), art. 302-331  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
· Legea energiei electrice şi a gazelor naturale nr. 123/2012 cu modificările și completările ulterioare,
· art. 621, art. 858-873 din Legea nr. 287/2009 privind Codul civil republicată, cu modificările şi completările ulterioare;
· art. 2^1 lit. d), art. 5 (1), art. 7 alin. (1), lit. d) din Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
· Ordonanţei de Urgenţă nr. 109/2011 privind guvernanţa corporativă a întreprinderilor publice, cu modificările şi completările ulterioare;
· art. 4, art.8, art. 24 alin. (1) lit. b), art.25, art. 28 alin. (1) lit. b) din Legea serviciilor comunitare de utilități nr. 51/2006, republicată, cu modificările și completările ulterioare;

· Legea serviciului de alimentare cu apă şi de canalizare nr. 241/2006, republicată, cu modificările și completările ulterioare;
· Legea apelor nr. 107/1996 cu modificările și completările ulterioare

· Ordonanţei de Urgenţă nr. 109/2022 privind unele măsuri pentru proiectele de infrastructură de apă şi apă uzată finanţate din fonduri europene şi pentru modificarea unor acte normative, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
hotărăşte:

Art. 1. Se emite acordul Județului Cluj, în calitate de proprietar al imobilului (domeniu public) înscris în Cartea Funciară nr. 334480 Cluj-Napoca, nr. cadastral 334480, concesionat Companiei de Apă Someş S.A., pentru constituirea și exercitarea de către operatorul Distribuție Energie Electrică România S.A (DEER) – Sucursala Cluj-Napoca, a dreptului de uz și servitute asupra acestui imobil, pe durata existenței instalației pentru obiectivul : ” Spor de putere în alimentare cu energie electrică a locului de consum și de producere stație de pompare Captația E1 amplasat în mun. Cluj-Napoca, str. Calea Florești, nr. 66” , conform ATR nr. 6010250507358/23.05.2025.

Art. 2. Se emite acordul Județului Cluj, în calitate de proprietar al imobilului (domeniu public) înscris în Cartea Funciară nr. 334480 Cluj-Napoca, nr. cadastral 334480, concesionat Companiei de Apă Someş S.A., pentru constituirea și exercitarea de către operatorul Distribuție Energie Electrică România S.A (DEER) – Sucursala Cluj-Napoca, a dreptului de uz și servitute asupra acestui imobil, pe durata existenței instalației pentru obiectivul : ” Spor de putere în alimentare cu energie electrică a locului de consum și de producere stație de pompare Mănăștur-prosumator amplasat în mun. Cluj-Napoca, str. Calea Florești, nr. 66” , conform ATR nr. nr. 6010250507363/27.05.2025.
 Art. 3.  Drepturile de uz și de servitute constituite potrivit art. 1 și art. 2, în favoarea operatorului Distribuție Energie Electrică România S.A (DEER) – Sucursala Cluj-Napoca, se exercită cu titlu gratuit, în mod necondiționat și asigură accesul acestuia la locul de amplasare a instalațiilor electrice pentru intervenții, întreținere, reparații, revizii, exploatare, citire contor, respectiv pentru dezvoltarea ulterioară a acestora.
Art. 4. Accesul operatorului de distribuție a energiei electrice se va face cu respectarea dispozițiilor legale și a reglementărilor specifice referitoare la regimul de exploatare a zonelor de protecție sanitară cu regim sever. 
Art. 5. Se mandatează domnul Alin Tișe - Președintele Consiliului Județean Cluj sau după caz, domnul Radu Florin Rațiu - Vicepreședintele Consiliului Județean Cluj să formuleze o declarație pe propria răspundere, în formă autentică, în numele și pe seama Județului Cluj, prin care să fie exprimat acordul acestuia cu privire la constituirea și exercitarea dreptului de uz și de trecere de către operatorul Distribuție Energie Electrică România S.A (DEER) – Sucursala Cluj-Napoca, în condițiile prevăzute la art. 1-4 din prezenta hotărâre.

Art. 6. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj – domnul Alin Tișe / Vicepreședintele Consiliului Județean Cluj – domnul Radu Florin Rațiu, Direcţia Juridică şi Compania de Apă Someş S.A.

Art. 7. Prezenta hotărâre se comunică Președintelui Consiliului Județean Cluj, domnul Alin Tișe, Vicepreședintelui Consilului Județean Cluj, domnul Radu Florin Rațiu, Direcției Juridice, Companiei de Apă Someş S.A., precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".





                   


Contrasemnează:

           PREŞEDINTE                   


SECRETAR GENERAL AL JUDEŢULUI,

            Alin Tișe                           




Simona Gaci 
Nr. …. din …./…./2026
Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membrii ai Consiliului județean nu au votat, fiind astfel respectate prevederile legale privind majoritatea de voturi necesară.  
INIȚIATOR,

PREŞEDINTE,
Alin Tișe,
Nr. 1930/19.01.2026
RAPORT DE SPECIALITATE
	Titlul proiectului de hotărâre
	privind acordarea dreptului de uz și de servitute în favoarea  operatorului Distribuție Energie Electrică România S.A (DEER) – Sucursala Cluj-Napoca  asupra unui imobil aflat în domeniul public al Județului Cluj 

	Compartiment de resort:
	Direcţia Juridică

	Secțiunea 1 - Documentare și analiză: 

	Prin Hotărârea Consiliului Judeţean Cluj nr. 30 din 16 februarie 2005 privind aprobarea delegării directe a Serviciului de alimentare cu apă şi de canalizare către S.C. Compania de Apă Someş S.A s-a aprobat contractul de delegare directă a serviciului public de alimentare cu apă şi de canalizare în favoarea concesionarului S.C. Compania de Apă Someş S.A. 
Prin adresa Companiei de Apă Someș S.A. nr. 41389/DG TP/19.12..2025, înregistrată la Consiliului Judeţean Cluj sub nr. 55661/23.12.2025, se precizează faptul că în scopul obținerii unui spor de putere și producere a energiei electrice la două locuri de consum - Captația E1 și SP Mănăștur ( amplasate în extravilanul Municipiului Cluj-Napoca, pe terenul identificat în C.F. nr. 334480 Cluj-Napoca, aflat în domeniul public al Județului Cluj, concesionat Companiei de Apă Someș S.A.), Compania de Apă Someș S.A. a demarat lucrările necesare, obținând de la operatorul rețelei de distribuție a energiei electrice ( Distribuție Energie Electrică România – DEER),  Avizele Tehnice de Racordare (ATR)  nr. 6010250507358/23.05.2025 și nr. 6010250507363/27.05.2025.

Conform pct. 3 lit. c' – Lucrări pentru realizarea instalației de utilizare din ambele ATR -uri, ” Beneficiarul va acorda prin act notarial dreptul de acces necondiționat al operatorului de distribuție (DEER SA- Sucursala Cluj-Napoca) la grupul de măsură pe toată durata de viață a instalațiilor sus-menționate și pentru acces în vederea dezvoltării ulterioare de noi instalații.”

 Având în vedere faptul că în cuprinsul contractului de delegare directă încheiat cu Compania de Apă Someș S.A nu sunt cuprinse clauze referitoare la posibilitatea concesionarului de a acorda dreptul de uz și servitute asupra imobilelor concesionate, aceste drepturi pot fi constituite doar de către proprietarul acelor imobile, respectiv de UAT Județul Cluj, prin hotărâre adoptată de către  Consiliul Județean Cluj, în calitatea acestuia de administrator de drept al bunurilor care aparțin domeniului public al Județului Cluj, potrivit dispozițiilor art. 287 din O.U.G. nr. 57/2019 privind Codul administrativ, cu modificările şi completările ulterioare, conform căruia pentru bunurile aparţinând domeniului public al unităţii administrativ-teritoriale, entităţile care exercită dreptul de proprietate publică sunt autorităţile deliberative ale administraţiei publice locale.


	Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate: 

	Potrivit art. 286 alin. 3) din Ordonanța de Urgență a Guvernului nr. 57/2019 privind Codul administrativ : ”Domeniul public al judeţului este alcătuit din bunurile prevăzute în anexa nr. 3, precum şi din alte bunuri de uz sau de interes public judeţean, declarate ca atare prin hotărâre a consiliului judeţean, dacă nu sunt declarate prin lege ca fiind bunuri de uz sau de interes public naţional”, iar potrivit pct. 3 din Anexa 3, aparțin domeniului public al județului :” reţelele de alimentare cu apă realizate în sistem zonal sau microzonal, precum şi staţiile de tratare cu instalaţiile, construcţiile şi terenurile aferente acestora”.


Potrivit art. 862 din Legea nr. 287/2009 republicată, cu modificările și completările ulterioare, dreptul de proprietate publică este susceptibil de orice limite reglementate de lege sau de Codul civil pentru dreptul de proprietate privată, în măsura în care acestea sunt compatibile cu uzul sau interesul public căruia îi sunt destinate bunurile afectate.
Prin Titlul I – Energia electrică din Legea energiei electrice şi a gazelor naturale nr. 123/2012 este stabilit cadrul legal de reglementare pentru desfăşurarea activităţilor în sectorul energiei electrice şi al energiei termice produse în cogenerare, în vederea utilizării optime a resurselor primare de energie şi a atingerii obiectivelor de securitate energetică, competitivitate şi dezvoltare durabilă în condiţii de accesibilitate, disponibilitate şi suportabilitate a preţurilor şi cu respectarea normelor de siguranţă, calitate şi protecţie a mediului.
Potrivit prevederilor art. 12 din actul normativ (Drepturile şi obligaţiile ce decurg din autorizaţia de înfiinţare şi din licenţe) :

” (1) Lucrările de realizare şi retehnologizare ale capacităţilor energetice pentru care se acordă autorizaţii, precum şi activităţile şi serviciile pentru care se acordă licenţe, după caz, sunt de interes public, cu excepţia celor care sunt destinate exclusiv satisfacerii consumului propriu al titularului autorizaţiei sau licenţei.

(2) Asupra terenurilor şi bunurilor proprietate publică sau privată a altor persoane fizice ori juridice şi asupra activităţilor desfăşurate de persoane fizice sau juridice în vecinătatea capacităţii energetice se instituie limitări ale dreptului de proprietate în favoarea titularilor autorizaţiilor de înfiinţare şi de licenţe care beneficiază de:

a) dreptul de uz pentru executarea lucrărilor necesare realizării, relocării, retehnologizării sau desfiinţării capacităţii energetice, obiect al autorizaţiei;

b) dreptul de uz pentru asigurarea funcţionării normale a capacităţii, obiect al autorizaţiei de înfiinţare, pentru reviziile, reparaţiile şi intervenţiile necesare;

c) servitutea de trecere subterană, de suprafaţă sau aeriană pentru instalarea/desfiinţarea de reţele electrice sau alte echipamente aferente capacităţii energetice şi pentru acces la locul de amplasare a acestora, în condiţiile legii;

d) dreptul de a obţine restrângerea sau încetarea unor activităţi care ar putea pune în pericol persoane şi bunuri;

e) dreptul de acces la utilităţile publice.

(3) Drepturile de uz şi de servitute au ca obiect utilitatea publică, au caracter legal, iar conţinutul acestora este prevăzut la art. 14 şi se exercită fără înscriere în Cartea funciară pe toată durata existentei capacităţii energetice sau, temporar, cu ocazia retehnologizării unei capacităţi în funcţiune, reparaţiei, reviziei, lucrărilor de intervenţie în caz de avarie.

(4) Exercitarea drepturilor de uz şi servitute asupra proprietăţilor statului şi ale unităţilor administrativ-teritoriale afectate de capacităţile energetice se realizează cu titlu gratuit, pe toată durata existenţei acestora.

                        ………………………………….

14)  Titularii de autorizaţii şi licenţe beneficiari ai drepturilor de uz şi de servitute asupra proprietăţii publice sau private a statului şi a unităţilor administrativ-teritoriale sunt scutiţi de orice obligaţii de plată instituite de autorităţile administraţiei publice centrale şi locale referitoare la exercitarea acestor drepturi.”
Imobilul – teren în suprafață de 202.471 mp. este  înscris în Carte funciară nr. 334480 Cluj-Napoca, nr. cad. 334480 și aparține domeniului public al Județului Cluj, concesionat Companiei de Apă Someș SA.
Imobilul pe care se află cele două locuri de consum -  Captația E1 și SP Mănăștur -  este amplasat în extravilanul Municipiului Cluj-Napoca, str. Calea Florești, nr. 66, asupra acestuia fiind instituită o zonă de protecţie sanitară cu regim sever, astfel că exercitarea dreptului de uz și de servitute se va putea face de către operatorul de distribuție, numai în condițiile respectării dispozițiilor legale (a se vedea Legea apelor nr. 107/1996 cu modificările ți completările ulterioare) și a reglementărilor specifice referitoare la regimul de exploatare a zonelor de protecție sanitară cu regim sever. 

	Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului): 

	Hotărârea nu produce efecte financiare asupra bugetului Județului Cluj. 

 În urma adoptării acestei hotăriri, domnul Alin Tișe - Președintele Consiliului Județean Cluj sau după caz, domnul Radu Florin Rațiu - Vicepreședintele Consiliului Județean Cluj vor exprima printr-o declarație pe propria răspundere, în formă autentică, în numele și pe seama Județului Cluj, acordul acestuia cu privire la constituirea și exercitarea dreptului de uz și de trecere de către operatorul Distribuție Energie Electrică România S.A (DEER) – Sucursala Cluj-Napoca, în condițiile prevăzute la art. 1-4 din hotărâre.

	Secțiunea a 4-a - Concluzii/propuneri: 

	În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a”


	
	Prenume și nume
	Data
	Semnătura

	Avizat: director executiv 
	Ștefan Iliescu
	
	

	Elaborat: Șef Serviciu 
	Dan Pop
	
	


	CIRCUIT PROIECT DE HOTĂRÂRE 

	1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate

